ROMÂNIA

JUDEŢUL SUCEAVA

PRIMÃRIA MUNICIPIULUI CÂMPULUNG MOLDOVENESC

DIRECŢIA TEHNICĂ ŞI URBANISM

R A P O R T    D E    S P E C I A L I T A T E
la proiectul de hotărâre privind aprobarea actualizării STRATEGIEI INTEGRATE DE DEZVOLTARE URBANĂ A MUNICIPIULUI CÂMPULUNG MOLDOVENESC (SIDU) 2021–2027 și aprobarea actualizării listei operațiunilor/ideilor de proiecte prioritizate la nivel de document strategic, în conformitate cu Documentul Cadru de Implementare a Dezvoltării Urbane, Programul Regional Nord-Est 2021–2027

INIŢIATOR PROIECT DE HOTÃRÂRE: Primar, Negură Mihăiţă
Municipiul Câmpulung Moldovenesc pregătește documentații pentru accesarea fondurilor europene nerambursabile disponibile în perioada de programare 2021–2027. Strategia Integrată de Dezvoltare Urbană (SIDU) reprezintă documentul de planificare care fundamentează direcțiile de dezvoltare ale municipiului și portofoliul de investiții prioritare, în corelare cu cerințele Programului Regional Nord-Est 2021–2027.

Strategia a fost elaborată în cadrul proiectului „Planificare strategică și simplificarea procedurilor administrative la nivelul Municipiului Câmpulung Moldovenesc”, cod SIPOCA 778, cod MYSMIS 136121, finanțat prin Programul Operațional Capacitate Administrativă, în baza Contractului de finanțare nr. 502 din 22.05.2020. Documentul a fost actualizat și aprobat prin HCL nr. 25 din 29.02.2024, iar versiunea actualizată în conformitate cu Documentul Cadru de Implementare a Dezvoltării Urbane a fost aprobată prin HCL nr. 58 din 23.05.2024.

În prezent, se impune completarea portofoliului de investiții și actualizarea listei operațiunilor prioritizate, pentru valorificarea oportunității de finanțare aferente Ghidului pentru Strategii de Dezvoltare Teritorială – Inițiativa New European Bauhaus (NEB), apel PR/NE/2026/SDT NEB/1, în cadrul Programului Regional Nord-Est 2021–2027.

Modificarea propusă constă în includerea proiectului „Revitalizarea patrimoniului cultural și a spațiilor publice urbane în Municipiul Câmpulung Moldovenesc”, identificat la poziția nr. 131 din portofoliul extins al SIDU. Versiunea actualizată cuprinde fișa detaliată a proiectului strategic NEB la subsecțiunea 5.1.1, mecanismul de prioritizare la secțiunea 5.2 și lista proiectelor prioritare și a surselor de finanțare la secțiunea 5.3. Proiectul este corelat cu obiectivele strategice OS 2, 3, 4, 5, 7 și 8, precum și cu obiectivele transversale ale strategiei.

Din punct de vedere tehnic și urbanistic, intervenția urmărește revitalizarea patrimoniului cultural, îmbunătățirea calității și accesibilității spațiilor publice, dezvoltarea infrastructurii verzi și a facilităților de recreere, precum și consolidarea atractivității zonei urbane. Propunerea este corelată cu obiectivele strategice ale SIDU și cu principiile New European Bauhaus privind sustenabilitatea, incluziunea și calitatea spațiului construit.

Potrivit proiectului procesului-verbal al aparatului tehnic responsabil de prioritizare, operațiunea a fost evaluată cu 90 de puncte din 100, pe baza criteriilor existente: corelarea cu obiectivele SIDU, gradul de maturitate, efectul multiplicator, sursa de finanțare, dezvoltarea durabilă și egalitatea de șanse. Rangul exact urmează să fie stabilit pe baza centralizatorului grilelor individuale și a regulilor de departajare aprobate. Celelalte proiecte și punctajele aprobate anterior se păstrează.

Includerea proiectului în SIDU constituie o etapă de planificare strategică și de pregătire a accesării finanțării, fără a echivala cu aprobarea documentației tehnico-economice ori cu garantarea finanțării. Documentațiile necesare vor fi elaborate și aprobate distinct, în condițiile legii și ale ghidului aplicabil.

Față de cele prezentate, din perspectiva atribuțiilor Direcției Tehnice și Urbanism, considerăm justificată actualizarea Strategiei Integrate de Dezvoltare Urbană a Municipiului Câmpulung Moldovenesc (SIDU) 2021–2027 și a listei operațiunilor/ideilor de proiecte prioritizate, conform anexelor la proiectul de hotărâre, și propunem supunerea acestuia spre analiză și aprobare Consiliului Local, după definitivarea documentelor de prioritizare.

